Možnosť otehotnenia
ahoj,pytam sa za manzelku. Menzes mala 2.9.2025 - 5.9.2025. Od 5.9.- 12.9 sme mali kazdy den chraneny sex.  11.9. mala podla mna ovulaciu kedze "mala bolesti ako pri porode v podbrusku". Moze 3 dni po ovulacii otehotniet pri nechranenom sexe ? Podla mna nie. Menzes ma mat 30.9. Dakujem
Dobrý deň,
ďakujeme za Vašu otázku.
Žena môže otehotnieť v ktorejkoľvek fáze menštruačného cyklu. Na otehotnenie však treba uvoľnenie zrelého vajíčka z folikulu - ovuláciu (mimo ovulácie nie je možné otehotnieť). Tá nastáva približne medzi 12.-16. dňom menštruačného cyklu. Za prvý deň cyklu sa pokladá prvý deň menštruácie. Samozrejme je to veľmi individuálne a ovulácia môže byť posunutá. Vajíčko je schopné oplodnenia 12 hodín po ovulácii, toto obdobie je predĺžené o životnosť spermií v ženskom tele. Niektoré literatúry uvádzajú, že spermia môže prežiť až 7 dní. To vysvetľuje možnosť otehotnenia aj po pohlavnom styku, ktorý sa uskutočnil napríklad v čase menštruácie. V prípade nechráneného pohlavného styku nie je tehotenstvo vylúčené.
V prípade, že má Vaša manželka podozrenie na tehotenstvo a menštruácia bude meškať, je vhodné urobiť si tehotenský test, prípadne navštíviť gynekológa, ktorý vylúči/potvrdí tehotenstvo.
Prajem všetko dobré.
S pozdravom
Mgr. Emma Halás Haluščíková